Paulus Bowles
Paulus Fridericus Bowles (30 Decembris 1910—18 Novembris 1999) fuit compositor, scriptor, et interpres Americanus exsul. Paulus Bowles, in familia classis mediae Novi Eboraci alitus, cum iuvenis ingenium musicae et scribendi ostenderet, in Universitate Virginiae eruditus, nonnulla itinera ad Lutetiam annis inter 1930 et 1940 fecit. Musicae studuit sub aegide Aaronis Copland, et musicam pro productionibus theatricalibus Novi Eboraci composuit, cum aliis compositionibus. Successum criticum et popularem anno 1949 consecutus est, cum liber The Sheltering Sky, suae primae mythistoriae in Africa Septentrionali Francica constituta, regione quam anno 1931 primum visitaverat, editus est. Anno 1947, Bowles Tingi Maroci consedit, et Ioanna Bowles uxor anno sequente advenit. Praeter hiemes quas in Taprobane decennio 196 ineunte degit, Tingi reliquos vitae annos quinquaginta duos habitavit. Bowles mortuus est anno 1999, anno aetatis suae octogensimo octavo. Sui pulveres in Coemeterio Lakemont in superiore civitatis Novi Eboraci parte sepulti sunt.